ניקולט פדאר

**ניקולט פדאר** (בהונגרית: **Pádár Nikolett**; נולדה ב-30 במרץ 2006) היא שחיינית הונגרייה, אלופת עולם לנוער (לימה 2022) במשחה ל-100 מטר חופשי, במשחה ל-200 מטר חופשי, במשחה שליחות 4x100 מטר חופשי, במשחה שליחות 4x200 מטר חופשי ובמשחה שליחים 4x100 מטר חופשי משולב, וזוכת מדליית ארד באליפות אירופה במשחה ל-4x200 מטר חופשי.

## ביוגרפיה
פדאר נולדה בסגד שבהונגריה, ומתאמנת בבריכה מקומית.

### 2021
באליפות אירופה לנוער שנערכה ברומא, איטליה ביולי זכתה במדליות זהב במשחה ל-200 מטר חופשי ובמשחה שליחות 4x200 מטר חופשי, ובמדליות ארד במשחה שליחות 4x100 מטר חופשי ובמשחה שליחים 4x100 מטר חופשי משולב.

באליפות אירופה בבריכת 25 מטר שנערכה בקאזאן, רוסיה בנובמבר סיימה במקום 42 במשחה ל-50 מטר חופשי בתוצאה של 26.01 שניות, במקום 34 במשחה ל-100 מטר מעורב אישי בתוצאה של 1:04.10 דקות, במקום 15 במשחה ל-100 מטר חופשי בתוצאה של 54.05 שניות, ובמקום חמישי במשחה ל-200 מטר חופשי בתוצאה של 1:56.14 דקות.

באליפות העולם בבריכת 25 מטר שנערכה באבו דאבי, איחוד האמירויות הערביות בדצמבר סיימה במקום 23 במשחה ל-200 מטר חופשי בתוצאה של 1:59.43 דקות, וכן במקום שביעי במשחה שליחות 4x100 מטר חופשי בתוצאה של 3:36.94 דקות ובמקום חמישי במשחה שליחות 4x200 מטר חופשי בתוצאה של 7:47.04 דקות.

### 2022
באליפות העולם שנערכה בבודפשט ביוני סיימה במקום 18 במשחה ל-200 מטר חופשי בתוצאה של 1:58.90 דקות, וכן במקום שמיני במשחה שליחות 4x100 מטר חופשי בתוצאה של 3:38.20 דקות ובמקום חמישי במשחה שליחות 4x200 מטר חופשי בתוצאה של 7:57.90 דקות.

באליפות אירופה לנוער שנערכה באוטופן, רומניה ביולי זכתה בחמש מדליות זהב: במשחה ל-100 מטר חופשי, במשחה ל-200 מטר חופשי, במשחה שליחות 4x100 מטר חופשי, במשחה שליחות 4x200 מטר חופשי ובמשחה שליחים 4x100 מטר חופשי משולב. בנוסף, זכתה במדליית כסף במשחה שליחות 4x100 מטר מעורב, ובמדליית ארד במשחה ל-400 מטר חופשי.

#### מדליית ארד באליפות אירופה
באליפות אירופה שנערכה ברומא באוגוסט זכתה במדליית ארד במשחה שליחות 4x200 מטר חופשי בתוצאה של 7:55.73 דקות. בנוסף, סיימה במקום 13 במשחה ל-100 מטר חופשי בתוצאה של 55.66 שניות, במקום שמיני במשחה ל-200 מטר חופשי בתוצאה של 1:58.87 דקות, במקום חמישי במשחה שליחות 4x100 מטר חופשי בתוצאה של 3:39.42 דקות ובמקום שביעי במשחה שליחים 4x100 מטר חופשי משולב בתוצאה של 3:26.54	דקות.

#### חמש מדליות זהב באליפות העולם לנוער
באליפות העולם לנוער שנערכה בלימה, פרו בספטמבר זכתה פדאר בחמש מדליות זהב: במשחה ל-100 מטר חופשי בתוצאה של 55.11 שניות, במשחה ל-200 מטר חופשי בתוצאה של 1:58.19 דקות, במשחה שליחות 4x100 מטר חופשי בתוצאה של 3:41.94 דקות, במשחה שליחות 4x200 מטר חופשי בתוצאה של 8:04.70 דקות, ובמשחה שליחים 4x100 מטר חופשי משולב בתוצאה של 3:30.03 דקות.

### 2023
באליפות אירופה לנוער שנערכה בבלגרד, סרביה ביולי זכתה בארבע מדליות זהב: במשחה ל-200 מטר חופשי, במשחה ל-400 מטר חופשי, במשחה שליחות 4x200 מטר חופשי ובמשחה שליחים 4x100 מטר חופשי משולב. בנוסף, זכתה במדליית כסף במשחה שליחות 4x100 מטר חופשי.

באליפות העולם שנערכה בפוקואוקה, יפן ביולי סיימה במקום עשירי במשחה ל-200 מטר חופשי בתוצאה של 1:56.55 דקות, וכן במקום 13 במשחה שליחות 4x100 מטר חופשי בתוצאה של 3:40.02 דקות ובמקום שביעי במשחה שליחות 4x200 מטר חופשי בתוצאה של 7:54.65 דקות.

באליפות אירופה בבריכת 25 מטר שנערכה באוטופן בדצמבר סיימה במקום 14 במשחה ל-100 מטר חופשי בתוצאה של 53.70 שניות, במקום רביעי במשחה ל-200 מטר חופשי בתוצאה של 1:54.09 דקות, ובמקום חמישי במשחה שליחות 4x50 מטר חופשי בתוצאה של 1:38.49 דקות.

### 2024
באליפות העולם שנערכה בדוחה, קטר, בפברואר סיימה במקום תשיעי במשחה ל-400 מטר חופשי בתוצאה של 4:09.21 דקות.

## שיאים אישיים
### בריכה אולימפית
* 50 מטר חופשי: 25.86 שניות (2023)
* 100 מטר חופשי: 54.69 שניות (2022)
* 200 מטר חופשי: 1:56.17 דקות (2023)
* 400 מטר חופשי: 4:08.06 דקות (2023)
* 800 מטר חופשי: 9:14.94 דקות (2021)

### בריכת 25 מטר
* 50 מטר חופשי: 24.83 שניות (2023)
* 100 מטר חופשי: 53.51 שניות (2023)
* 200 מטר חופשי: 1:53.51 דקות (2023)
* 400 מטר חופשי: 4:02.66 דקות (2023)

## ראו גם

## קישורים חיצוניים

## הערות שוליים

קטגוריה:שחייניות חופשי הונגריות
קטגוריה:ילידות 2006